סנאפי גיפטס

סנאפי גיפטס (באנגלית: Snappy Gifts) היא חברה רב לאומית הממוקמת בניו יורק. החברה, שהוקמה בשנת 2015, מספקת לחברות מערכת המציעה לעובדים מתנות בהתאמה אישית.<ref name="incentive"></ref><ref name="calcalist"></ref>

== רקע ==
סנאפי גיפטס הוקמה בשנת 2015 על ידי דביר כהן וחני גולדשטיין בסן פרנסיסקו ובהמשך העבירה את מטה החברה לניו יורק. בתחילה גייסה החברה 1.6 מיליון דולר והתחילה להתמקד ב"מתנות אישיות ללקוח", אולם בשנת 2017 העבירה את המודל העסקי שלה למתן מתנות ארגוניות תוך שהיא מציעה גרסה ארגונית לפלטפורמה שלה.<ref name="startup-beat"></ref><ref name="crunch-2018"></ref>

עד 2019 גייסה החברה סכום נוסף של 8.5 מיליון דולר בסבב גיוס שהובל על ידי החברות 83North ו-Hearst Ventures.<ref name="tech-crunch"></ref><ref name="globes"></ref>

החברה, שהוקמה בסן פרנסיסקו, העבירה בהמשך את מטה החברה לניו יורק ופתחה משרד נוסף למחקר ופיתוח בתל אביב.

בשנת 2017 נכללה חברת סנאפי גיפטס בקבוצת הסטארט-אפ השלישית של האקסלרטור XRC Labs.<ref name="innovation-leader"></ref>

בסוף 2018, סקר חברה המפרט את 25 המתנות הגרועות ביותר של החברה הוצג במגזין "ביזנס ניוז דיילי" ו-מגזין פורצ'ן.<ref name="bnd"></ref><ref name="fortune"></ref>

בספטמבר 2019 נכללה חברת סנאפי גיפטס ברשימת "10 הסטארט-אפים הישראלים הצעירים והמבטיחים ביותר בניו יורק" של מגזין פורבס.<ref></ref>

ב-2021, דורגה החברה במקום הראשון כחברה עם הצמיחה הגדולה ביותר באזור ניו-יורק על ידי המגזין Inc. בנוסף, נבחרה החברה כמקום הטוב ביותר לעבוד בו על ידי המגזין פורצ'ן.<ref name="Inc"></ref>

במאי 2021 גייסה החברה סכום נוסף של 70 מיליון דולר בהובלת הקרן GGV Capital.<ref></ref> 

באוגוסט 2021 שכרה החברה משרד בגודל של כ-2,500 מ"ר בקומפלקס המשרדים "תאומי רובינשטיין" ברחוב יצחק שדה בתל אביב..

באוקטובר 2022, השיקה סנאפי פלטפורמה ללקוחות פרטיים.<ref name="yahoo-finance-october-2022"></ref>

בינואר 2023, הודיעה החברה על פיטורים של כ-100 עובדים, כ-30% מכוח העבודה שלה, בשל "תנודות כלכליות ואי ודאות" אותן חוות גם כן חברות אחרות בתעשיית הטכנולוגיה.<ref name="calcalist-january-2023"></ref>

סנאפי גיפטס שותפים עם חברות משאבי אנוש גדולות כגון Trinet, ADP, BambooHR, HR Uncubed, ו-Crain's Best Places to Work.<ref name="prnewswire">[https://www.prnewswire.com/news-releases/snappy-gifts-employee-happiness-survey-reveals-more-than-30-of-people-feel-undervalued-at-work-ahead-of-national-employee-appreciation-day-300794167.html Snappy Gifts' Employee Happiness Survey Reveals More than 30% of People Feel Undervalued at Work Ahead of National Employee Appreciation Day]</ref>

== פלטפורמת סנאפי ==
מערכת סנאפי גיפטס, הזמינה לצרכנים במכשירים ניידים וגם למחשבים שולחניים, מספקת לחברות תוכנה למתן מתנות מותאמות אישית ומתבססת על נתוני עובדים כמו גיל, מין, מיקום וניתן גם לסנכרן אותה כדי לאפשר המלצות מתנה על בסיס זמן - אירועים ספציפיים כמו חגיגות יום הולדת ואירועים מיוחדים בעבודה. המתנות נשלחות באמצעות הודעת טקסט או דואר אלקטרוני לנייד. מקבל המתנה מקבל "כרטיס גירוד וירטואלי" החושף בפניו את המתנה שהמעסיק בחר מראש עבורו. לאחר מכן יש לעובד אפשרות לאשר אותו או להחליף אותו, כאשר המעביד מאוחר יותר יקבל דוא"ל עם בקשת הרכישה. סנאפי גיפטס עובדת דרך קמעונאים ומותגים כמו אמזון, Birchbox, Cloud9Living ו-Best Buy. המערכת כוללת אף פתק "תודה" המאפשר למנהלים לראות את ההשפעה המיידית על עובדיהם.<ref name="theladders"></ref><ref name="bad-rhino"></ref>

== קישורים חיצוניים ==

* 

* 

== הערות שוליים ==

קטגוריה:חברות תוכנה אמריקאיות
קטגוריה:תוכנות עסקיות
קטגוריה:תגמול עובדים
קטגוריה:חברות תוכנה ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2015